Rigidoporus ulmarius

Rigidoporus ulmarius Meripilaceae familiako onddo espezie bat da.

Sinonimoak: Polyporus ulmarius, Polyporus levis, Polyporus cytisinus, Polyporus actinobolus, Fomes ulmarius, Fomes cytisinus, Polyporus xylocreon, Polyporus geotropus, Fomes geotropus, Placodes ulmarius, Polystictus actinobolus, Fomes xylocreon, Terana levis, Scindalma geotropum, Scindalma ulmarium, Scindalma cytisinum, Scindalma xylocreon, Microporus actinobolus, Ungulina ulmaria, Coriolus actinobolus, Mensularia ulmaria, Ungulina cytisina, Fomitopsis ulmaria, Fomitopsis cytisina, Rigidoporus geotropus, Leucofomes ulmarius, Haploporus cytisinus.

 Deskribapena 
Basidioma: Forma irregularrekoa, nahiz eta forma ungulatua izan edo irtergune aldakorrak izan; bere tamaina dimentsio handietara iritsi daiteke, 20/30 cm-ko diametroa. Ertza lodia. Goiko gainazala irregularra da, konkor ugarirekin, gaztetan kolore zurixka, geroago tonu okreetara bihurtuz, bizi samarra; oso heldua denean, normala da kolore berdez estalita agertzea algen inbasioaren ondorioz.

Himenoforoa edo beheko aldea: Hasieran poro biribilduekin, gero angeluarrak, arrosa kolore edo arrosa-laranja kolore bereizgarriarekin.

Haragia: Zuri-krema kolorekoa gaztetan, geroago okre antzeko kolorekoa, gogorra eta trinkoa.

Etimologia: Ulmarius epitetoa latinetik dator, zumarra esan nahi duen “ulmus” hitzetik. Zumar enborretan agertzen delako batez ere.

 Jangarritasuna 
Bere gogortasunagatik interes gastronomikorik gabea.

 Nahasketa arriskua 
Espezie hau bere poroen kolore bereziagatik eta globo-itxurako esporengatik nabarmentzen da.

 Sasoia eta lekua 
Modu iraunkorrean urte osoan zehar agertzen da. Oso espezie arraroa da eta badirudi gainbeheran dagoela, gero eta gutxiago aurkitzen delako. Epiteto espezifikoak zumarrekin duen lotura adierazten badu ere, beste zuhaitz hostozabaletan ere ager daiteke, makaletan, gaztainondoetan, enbor bizien oinarrian.

 Banaketa eremua   
Amerika, Afrika, Madeira, Europa, Kaukasia, Turkia, Pakistan, Thailandia, Sri Lanka, Indonesia, Malaysia, Txina, Australia. 

 Erreferentziak 

 Kanpo estekak 

Kategoria:Meripilaceae
Kategoria:Amerikako onddoak
Kategoria:Afrikako onddoak
Kategoria:Madeirako onddoak
Kategoria:Europako onddoak
Kategoria:Kaukasoko onddoak
Kategoria:Turkiako onddoak
Kategoria:Pakistango onddoak
Kategoria:Thailandiako onddoak
Kategoria:Sri Lankako onddoak
Kategoria:Indonesiako onddoak
Kategoria:Malaysiako onddoak
Kategoria:Txinako onddoak
Kategoria:Australiako onddoak